OGOS 2020
…pasukan dimaksudkan ialah Williams.
Ia diumumkan Rabu lepas.
Selepas 40 tahun dalam pegangan keluarga, kini Williams…
BEKAS TIMBALAN KETUA PASUKAN
…telah dijual kepada pemodal teroka bernama Dorilton,
sebuah syarikat AS.
Claire Williams meletak jawatan sebagai timbalan ketua pasukan…
Setiap hari saya memandu ke Williams selama 18 tahun.
Ia bukan sekadar kerja.
Bukan sekadar kerja.
Williams seperti rumah saya.
SEBUAH SIRI NETFLIX
Bidang sukan ini sudah banyak berubah daripada pelbagai segi.
Sudah jauh berbeza berbanding zaman ayah saya dulu.
Hanya sekumpulan lelaki yang suka kereta dan suka berlumba kereta.
Mereka membentuk pasukan,
sediakan kereta yang paling laju pada permulaan tahun
dan pusing keliling dunia.
Keke Rosberg menang untuk Williams!
Kami sudah memenangi 114 Grand Prix,
sembilan Kejuaraan Pembina, tujuh Kejuaraan Pemandu.
Kami sudah hampir 300 kali naik podium,
kami mengharumkan nama ramai pelumba Formula 1 seluruh dunia.
Sir Frank Williams melakar kejayaan cemerlang.
Pasukan kedua paling berjaya dalam sejarah Formula 1…
WARTAWAN F1
…selepas Ferrari.
Tapi kemelut kewangan membelenggu.
Pasukan lain ada kilang sendiri dan bajet besar lalu menyukarkan persaingan.
Ia sudah jadi satu industri.
Jika cemerlang, untung banyak. Jika tidak, akan rugi.
Nahas teruk. Jentera Williams terkeluar.
Kereta tak boleh guna. Kita mesti selesaikan ini.
Kita sangat perlu selesaikan ini.
"Perlukah Sir Frank Williams memecat anaknya?"
Tidak ada sesiapa yang mampu mencecah pencapaian sehebat itu
dan reputasi sekukuh itu.
Saya ambil alih semasa ia berjaya dan kini sudah merudum.
Saya rasa sudah tiba masanya untuk saya mengundurkan diri
dan beri peluang kepada yang lain.
Saya sudah terima keputusan ini. Saya reda.
SUATU PERKARA UNTUK DIBUKTIKAN
MAC 2021
Selamat pagi!
Macam ini atau…
Sudah bagus.
KETUA PEGAWAI EKSEKUTIF
- Selamat pagi. - Selamat pagi.
Selamat datang.
Tak boleh peluk.
Apa khabar?
- Sihat? Awak? - Akhirnya awak sampai juga.
Saya Jost Capito, Ketua Pegawai Eksekutif Williams Racing.
Mahu naik minum dulu?
- Ya. - Ini bilik mesyuarat kita.
Apabila saya dapat panggilan bagi jawatan Ketua Pegawai Eksekutif Williams,
"Kami ingin awak menyertai kami dan merombak pasukan
agar ia berjaya semula."
Apabila difikirkan balik, memang meremang rasanya.
Saya fikir, "Okey, itu satu-satunya cabaran yang saya sanggup sahut
dalam Formula 1 atau dalam perlumbaan."
Jost Capito paling dikenali
kerana pengalamannya dalam Kejohanan Rali Dunia.
Rali dibuat pada bila-bila masa, di mana-mana saja, dalam sebarang cuaca.
Bukan macam Formula 1.
Kedua-duanya sukan permotoran beroda empat
tetapi dalam bentuk pertandingan yang jauh berbeza.
Ini takkan jadi mudah bagi Jost.
Jiwa pemanduan rali yang gila mengambil risiko…
WARTAWAN F1
…amat diperlukan
jika Jost mahu membawa pasukan Williams ke hadapan.
Saya ada satu cerita zaman rali dulu.
Seorang pemandu rali pernah tidak yakin dengan keretanya
jadi saya suruh pemandu keduanya "Ramas telur dia."
Dia kata, "Apa?" Saya kata, "Ramas telurnya."
Selepas itu saya tanya, "Awak ramas telur dia tak?"
Dia kata, "Sudah." Saya tanya pemandu, "Rasa tak?"
Dia kata ya. "Okey, awak tahu awak ada telur. Pecutlah."
Kita kena alihkan perhatian mereka daripada masalah mereka.
Baru mereka dapat keyakinan yang mereka perlukan.
Dia mengetuai pasukan yang sudah bertahun-tahun di kedudukan corot
jadi dia perlu naikkan semangat dan jangkaan semua orang,
daripada mekanik sampailah pemandu.
Selamat pagi.
Jost.
- Apa khabar? - Sihat, George.
Ya.
Kekok pula mahu perkenalkan diri begini.
Saya nak peluk awak, tapi…
- Bagaimana perwatakannya? - Sangat jujur. Berterus-terang.
Tak main-main.
Ceria, sentiasa beri semangat.
Orang Jerman.
- Harap-harap jentera kita laju. - Awak akan cuba yang terbaik.
Sudah tentu. Saya akan cuba seperti biasa.
Jadi macam mana?
Saya tak ada dalam musim lepas jadi ada juga cakap-cakap orang
dalam media sosial…
- Ada baca tak? - Ya.
Mungkin saya boleh pegang…
Tak apa.
Lagipun awak ada musim lepas, walaupun sekejap.
- Bukannya… - Saya ada muncul sekejap, bukan?
PEMANDU
Sedang cakap dengan teman wanita.
Baguslah.
Musim keempat. Semoga kami masuk tahun ini.
Hubungan saya baik dengan George.
Itu penting bagi gandingan pelumba F1.
Jika kedua-dua pelumba sudah mesra di luar litar atau luar musim…
PEMANDU
…kemesraan itu akan mempengaruhi keseluruhan pasukan.
Apa khabar? Hai.
Ini musim kedua Williams dengan gandingan pemandu yang sama,
tapi mungkin buat kali terakhir.
Perkara pertama yang memeningkan Jost ialah George Russell.
Kontraknya akan tamat akhir tahun ini.
Pasukan pesaing sudah mula tunjuk minat
dan banyak desas-desus tentang pasukan yang akan menyambar dia.
Ini tahun ketiga awak di sini, tahun terakhir dalam kontrak.
Tengoklah nanti. Saya hanya berlumba saja. Kita tak tahu apa akan jadi nanti.
Matlamat saya adalah berada dalam jentera kejuaraan
secepat mungkin.
Saya harap itu akan jadi pasukan Williams,
tapi itulah keinginan saya.
Saya nak jadi juara dunia.
Buat masa ini, kami hanya fokus kepada Williams
dan menjayakan musim ini.
Bagus. Tumpuan awak hanya kepada Williams musim ini.
Kita mahu mereka kembali seperti pada zaman ini, di barisan hadapan.
Dahulu, Williams memang digeruni dalam Formula 1
tetapi kini mereka berhempas-pulas kutip mata.
Tugas Jost adalah membawa revolusi.
Tidak kurang daripada itu.
Dia perlu rombak pasukan itu sepenuhnya.
Williams memerlukan perubahan cara kerja.
Kita perlu cari jalan memperbaiki perjalanan kerja.
Kami mahu sasarkan hentian pit terpantas
dan apa-apa saja yang kami boleh bentuk menjadi yang terbaik.
Pemilik barunya mahu Williams kembali memenangi perlumbaan dan kejuaraan.
Tuan-tuan dan puan-puan.
Mempersilakan ke pentas,
Jost Capito!
PELANCARAN JENAMA WILLIAMS RACING
Selamat sejahtera, semua.
Kalau kita berada di Austin, Texas, kita perlu pakai begini, bukan?
Williams Racing sudah ada barisan pengurusan bagus…
PENGERUSI
…Matthew, Darren dan James.
Silakan bangun. Terima kasih atas kepercayaan yang diberi.
Williams telah dibeli oleh firma pelaburan bernama Dorilton
yang mahu melihat hasil di litar dan dalam bilik lembaga.
Itu tanggungjawab yang dipegang Jost.
Semua keputusan yang dia buat, hala tuju yang dia mahukan untuk pasukan,
terserah kepada dia.
Terima kasih banyak.
- Sangat hebat. - Baguslah.
Nampak cantik juga.
Dorilton Capital, pemilik kami, mahu berjaya di litar lumba
dan mewujudkan jenama yang mantap, melangkaui dunia lumba.
Jadi mereka ada jangkaan yang amat tinggi.
Dalam Formula 1, sebenarnya bukan Kejuaraan Pemandu yang penting.
Tapi Kejuaraan Pembina yang banyak membawa untung pada akhir musim
dan setiap kedudukan dalam Kejuaraan Pembina
bersamaan dengan suntikan dana sebanyak puluhan juta dolar.
Itu yang perlu menjadi sasaran pasukan.
BARCELONA SEPANYOL
Pasukan Williams berjalan masuk bersama.
- Banyaknya kamera. - Awak artis, ya?
Hei, Netflix.
Tak, kami jalan perlahan. Dia kata, "Tapi kami lebih laju di litar."
"Jangan risau, saya tahu."
"Saya bukan kata litar. Awak sendiri lambat."
Tiada mata untuk Williams dalam tiga perlumbaan pertama
jadi Jost Capito berharap mereka dapat mara
dalam pusingan empat di Grand Prix Sepanyol.
Selamat pagi!
Tahun ini kami bermula di kedudukan kesepuluh dalam kejuaraan.
Maksudnya jadi pasukan kesepuluh di padok.
Saya perlu jalan melepasi semua pasukan lain. Sudahlah jauh.
Sepanjang keseluruhan padok, setiap pagi dan setiap malam.
Perjalanan memalukan.
Para pemenang tak perlu jalan jauh. Mereka di depan padok.
Yang kalah semua ke belakang.
Williams betul-betul di hujung padok sebab kami yang terakhir.
Memang perjalanan memalukan.
Rasa sakit hati betul terpaksa lalu pasukan-pasukan yang mendahului kita.
Selamat pagi, semua.
Saya beritahu pasukan, mereka kena jalan sampai habis
tapi berhenti di tempat yang mereka mahu untuk tahun depan.
Setiap kali mereka melalui padok,
mereka akan lihat hakikat kedudukan semasa mereka.
Kemudian fikir, kenapa mereka ada di sana
dan bagaimana mahu mara ke depan.
Kami perlu maju tahun ini.
Perlu keputusan berani tentang jentera
dan juga keputusan berani tentang strategi.
Tugas Jost amat berat.
Pasukan itu tahu jentera mereka tak cukup berkemampuan.
Pemandu mereka, George Russell, sedia mahu angkat kaki.
Ini bukan kerja mudah bagi Jost.
Selamat pagi, semua.
Saya tak ada semasa perlumbaan terakhir tapi masa kelayakan kita bagus.
Seronok dapat berada hampir dengan Q3.
Memang sangat seronok.
Tapi hari perlumbaan pula mengecewakan bagi saya dan juga awak semua
jadi kita cuba lagi minggu ini.
Ayuh kita…
- Berlumba! - Baik, semua.
- Terima kasih. - Sama-sama.
SABTU PUSINGAN KELAYAKAN
Saya mahu Williams naik ke petak atas
jadi keputusan pusingan kelayakan perlu bagus.
Kalau kami lakukan ini dan ambil risiko dalam strategi,
baru kami ada harapan untuk kutip mata.
Kita lihat Latifi. Dia nampak laju.
- Cermin sisi kiri saya retak. - Okey. Kekalkan kelajuan.
Nicholas Latifi mencatat 1:20. Sudah pasti akan ada masa lebih pantas.
Itu saja yang mampu.
Teruk betul.
Bagaimana kelajuan setakat ini?
Awak catat 0.3 dalam sektor satu dan sama dalam sektor dua.
Baik.
George Russell memulakan pusingan
dalam usaha membawa Williams ke kedudukan sepuluh teratas.
Teruskan kelajuan itu.
Tapi tolong perhatikan brek.
Baik.
Kereta sukar dipandu. Saya jadi lambat di jalan lurus.
Sektor tengah kurang bagus untuk Russell.
Apa situasi brek?
- Semakin haus. - Rasa macam sudah tak terkawal.
Russell di selekoh akhir. Dia jelas tidak berpuas hati.
Saya lambat sangat di selekoh terakhir. Tak boleh tekan lagi.
Jadi Russell di petak ke-15 dan Latifi petak ke-19.
Hari yang mengecewakan untuk pasukan Williams.
Jentera itu…
Ia sangat perlahan
dan sukar dipandu.
Ia menjejaskan pemanduan saya dan buat saya hilang keyakinan.
Memang sukar.
Kenapa dengan breknya?
Brek masih susah ditekan. Mereka risau untuk esok.
Saya rasa… Kalau nak tukar sekarang,
dan berlumba dengan brek yang awak tak pernah guna, itu tak betul.
Saya setuju.
Sebagai CEO atau ketua pasukan,
kita perlu buat keputusan sukar demi kebaikan untuk pasukan
dan ini tidak selalunya mudah, tetapi ia perlu dibuat.
Jost memang nampak baik dan mesra
tapi sebenarnya dia seorang ketua yang amat serius.
Saya cakap dengan George di garaj.
George tak puas hati dengan breknya.
Nicky banyak merungut tentang brek. Dia tak yakin masuk selekoh satu.
Dia tak yakin brek itu akan berfungsi.
Dia tekan brek tapi kereta tak perlahan langsung.
Orang macam dia takkan naik setinggi itu
jika dia tidak tahu masa untuk membuat keputusan sukar
dan jika dia tiada keberanian melaksanakan keputusan tersebut.
Kita perlu bincang dengan mekanik.
Sebab sekarang mereka tak berkomunikasi dengan kita.
Selepas itu, kita tengok satu demi satu.
Saya tak mahu mula musim tahun depan macam ini.
- Ya? - Okey.
Kita kena buat penilaian penuh. Saya tak boleh terus begini.
Ya? Terima kasih.
AHAD HARI PERLUMBAAN
Jost memang tak main-main.
Dia tak main-main.
Saya rasa…
Mungkin ada orang yang terpaksa dilepaskan
walaupun mereka dah lama kerja di sana.
Tapi itu perlu. Mereka kena sedar diri sikit.
Kita di kedudukan akhir selama empat tahun berturutan.
Bagi saya, Formula 1 amat mengujakan
kerana ia utamakan kelajuan dan prestasi.
Perlumbaan bermula, terus beri fokus.
Ini dia, tuan-tuan dan puan-puan. Untuk Ahad kedua berturut-turut.
Hari perlumbaan di Barcelona.
Selepas pusingan kelayakan semalam,
Williams perlu memberi persembahan yang ajaib
bagi mempengaruhi keputusannya nanti.
Ia musim yang sukar untuk Williams.
Jost sangat perlu pasukan mengutip mata.
Itu yang akan menggembirakan para pelabur.
Satu mata boleh buat kita naik satu anak tangga,
sekali gus membawa puluhan juta dolar
dalam bentuk wang hadiah pada akhir musim.
Jost juga pelumba. Dia sedar kedudukan kami sekarang.
Kami tiada rentak. Jentera pun perlahan.
Kalau kami masih tertakut-takut, kami takkan capai apa-apa.
Kalau saya dapat tempat ke-11, ke-12, ke-13 atau ke-14, saya tak dapat mata.
Hanya tempat ke-10 dan ke atas.
Sebab itu kita sanggup memperjudikan nasib.
Jika kita dapat peluang untuk mencapai sesuatu,
seluruh pasukan perlu rebut peluang itu.
Jika kita buat keputusan berani dan ia berhasil, baru kita dapat mata.
Jadi kalau kami nampak peluang, kami mesti merebutnya.
Okey, George. Ada kemungkinan untuk pintas awal.
Itu dia George Russell daripada Williams, membuat cubaan mencucuk Mick Schumacher.
Luar biasa.
Kita teruskan lagi. Syabas.
Nicky, awak tempat ke-16. Jarak dengan kereta depan, tiga saat.
Baik.
"Enjin berhenti," kata Yuki Tsunoda.
- Kereta keselamatan. - Kereta keselamatan!
Siapa yang akan memanfaatkan peluang ini?
Jentera kami kesembilan terpantas musim ini.
Kalau kami berani ambil risiko berbanding yang lain,
baru kami akan dapat mata.
- Tayar sudah sedia? - Sudah.
George, masuk pit pusingan ini.
Baiklah.
Di Williams,
nampaknya George Russell menuju masuk ke dalam pit.
Pasukan Jost Capito membuat pertaruhan berani.
Mereka ganti tayar baru
sementara kereta keselamatan menghalang kemaraan yang lain.
Memang pertaruhan agak berani.
Satu-satunya hentian pit selesai.
Namun sebenarnya masih terlalu awal untuk menukar tayar.
Awak akan berlumba sampai habis dengan tayar itu, jadi cuba bertahan.
- Hujung nanti mesti pecut. - Mungkin sampai nyawa-nyawa ikan saja.
Berapa lama boleh bertahan?
Rentak bagus. Awak buat dengan baik.
Beza 2.7 saat dengan George. 2.7.
Lihat George Russell. Sudah naik dua anak tangga. Hebat.
Okey, George, sekarang tempat kesepuluh.
Kita macam ada harapan. Teruskan ini.
Ada 13 pusingan lagi. Russell cuba merebut tempat kesembilan daripada Alonso.
George, berikan kami perkembangan tentang tayar.
Tayar sudah agak haus.
Okey, George, teruskan.
Saya tak boleh tekan lagi.
Depan pasti lebih mencabar, George.
Tiga pusingan lagi. Cuba tekan lagi.
Tayar haus habis.
Pertahankan kedudukan.
Norris naik ke tempat kesepuluh, tiada mata untuk Williams lagi.
Bendera sudah naik. Pusingan tamat.
Maaf, saya dah cuba.
Saya dah berusaha sedaya upaya.
Akhirnya Russell sekadar di tempat ke-14. Latifi di tempat ke-16.
Williams mengambil risiko tapi malangnya tidak dapat pulangan.
Perlumbaan yang bagus.
Entahlah, saya pula rasa memang tak dapat pergi laju langsung.
Memang menghampakan. Kita sudah cuba sehabis baik
tapi satu demi satu kereta memotong kita.
Kita yang duduk dalam jentera itu.
Orang sangka kita yang boleh kawal keadaan dan membawa perbezaan
sedangkan kita bermati-matian buat sesuatu luar kemampuan kita.
Sudah tentulah pasukan akan rasa hampa.
Jika tidak pernah menang
dan mulakan musim pun dengan sifar mata daripada tahun lepas,
sudah tentu mereka tak bersemangat.
Tapi kalau buat benda baru, ambil pendekatan baru, kita boleh menang.
Jika kita ada rasa bangga dan yakin kita boleh buat lebih baik,
kita pasti akan bertambah baik, saya percaya itu.
GRAND PRIX PERANCIS
Kalau kita buat benda sama macam orang lain, pasti takkan dapat mata.
Saya mendesak pasukan untuk cuba strategi berbeza.
Semoga berjaya.
Sekali lagi Williams mengambil risiko. Cuma satu hentian pit.
Pasukan lain buat dua kali.
Tempat ke-18.
- Tayar haus habis. - Baik, Nicky.
Banyak perlu diperbaiki.
Kita mesti boleh.
GRAND PRIX AUSTRIA
Inilah pusingan kelayakan.
Ayuh lihat kemampuan mereka.
Russell keluar dari selekoh akhir.
Mendapat petak kesembilan.
Hebat! Bagusnya!
Garaj Williams bergema dengan sorakan.
Ini kali pertama Williams layak Q3 sejak Monza tahun 2018 dulu.
Apa rancangan awak untuk esok?
Paling minimum kutip mata. Mesti.
Pusingan 64 daripada 71 pusingan.
Saat-saat akhir Grand Prix Austria. Russell masih gigih di depan Alonso.
Keputusan satu hentian pit nampaknya berbaloi.
Cuba pecut lagi.
Alonso kini mendapat peluang.
Peluang yang terbaik. Dia kini di tempat kesepuluh.
Williams sekali lagi berputih mata.
Ia perlumbaan yang rumit.
Saya cuba sedaya upaya.
Tapi kami dah semakin hampir. Tempat ke-12 di Perancis, ke-11 di sini.
Tak lama lagi.
Kemenangan penting.
Tak semestinya kita perlu ada dalam pasukan yang sentiasa menang.
Tapi kami mahu kejar mereka.
Kami mahu rapatkan jurang dengan pasukan di depan kami.
Memang tak mudah, tapi saya nak buat itu demi Williams.
Kami akan buat apa saja untuk rapatkan jurang itu.
Selamat datang ke Budapest yang indah.
GRAND PRIX HUNGARY
Hujan turun seiring dengan pusingan ke-11 bagi Kejuaraan Dunia Formula 1 ini.
Selamat pagi.
Bagus.
Memang ganas tapi terkawal. Bagus.
Orang ingat saya Daniel.
"Awaklah Daniel Ricciardo. Saya kenal awak." Saya pun kata…
"Mana awak tahu?"
Awak tak rakam saya buka baju, bukan?
Ada macam Valtteri Bottas sikit?
Harap cuaca akan bertambah baik.
Langit nampak suram seperti suasana sesetengah garaj di sini.
Williams yang baru bertukar tangan
berisiko mengalami tahun kedua berturut-turut tanpa mata
kecuali jika mereka boleh lakukan sesuatu dalam hari yang tidak dijangka ini.
Kami bekerja keras untuk separuh pertama musim ini,
dan memang tidak mudah mengalami kekecewaan selepas usaha kami
tetapi jika kami gigihkan diri,
saya pasti akan tiba masanya kami boleh merebut beberapa mata.
Ini bukan musim yang bagus untuk Williams.
Berada dalam kedudukan sifar mata sebelum bermulanya cuti musim panas
tentu menghancurkan hati.
Ia sangat sukar.
Dorilton berkongsi perasaan yang sama dengan pasukan itu.
Kita perlu etika kerja kuat.
Kita perlu ketua pasukan yang boleh berinteraksi dan bekerja dengan jurutera…
CEO DAN AHLI LEMBAGA
…meluangkan masa untuk mempercepatkan jentera
kerana ini bakal jadi sukar.
- Kita perlu mulakan langkah. - Ya.
Jadi apa pula pendapat awak?
PENGERUSI
Perjalanan kita masih jauh untuk ke puncak
dan matlamat jangka panjang kita adalah memenangi perlumbaan dan kejuaraan
jadi kita perlu fikirkan pemandu.
Kontrak tiga tahun George akan tamat musim ini.
Tahun ini prestasi dia cemerlang.
Kita perlu pemandu yang boleh membawa pasukan ini ke arah puncak.
Kita perlu cuba untuk mengekalkan dia.
Jika ada peluang, kita mesti merebutnya.
Jika mahu George kekal, kami perlu tunjuk hasil.
Kami perlu kutip mata.
AHAD HARI PERLUMBAAN
Langit nampak gelap.
Tolong halakan kipas itu lagi?
Hari memang hujan tapi saya masih rasa bahang panas.
Kata orang, hujan penyama kedudukan dalam Formula 1.
Hujan buat perlumbaan tidak boleh diramal. Harap-harap nasib akan menyebelahi kita.
KETUA PASUKAN
Jika kita di petak belakang,
mungkin itulah peluang untuk merebut mata.
Sudah dua tahun sejak Williams berjaya mengutip mata
dan penantian masih berterusan.
Dengan Jost Capito semakin diasak hebat,
mampukah pasukan ini mempergunakan hujan?
Hujan ini boleh jadi peluang untuk pasukan seperti Williams
mengaut mata yang banyak
jika mereka bijak buat pertaruhan tepat pada masanya.
Lampu padam, perlumbaan bermula.
Verstappen dirempuh!
Aston Martin melanggar Ferrari.
Mereka langgar saya!
Huru-hara di selekoh pertama.
Habislah saya.
Bodoh betul!
Mereka tak berhenti!
- Mereka rempuh saya! - Ya.
Apa jadi tadi?
Saya minta maaf.
Nahas tadi menyingkirkan lima pemandu.
Entah bagaimana jentera Williams sempat mengelak
dan tanpa disangka, Latifi dan Russell di kedudukan sepuluh teratas.
Berita terbaru.
Awak sekarang keenam. Russell kelapan.
Ini kedudukan tertinggi Nicholas Latifi dalam mana-mana perlumbaan Formula 1.
George Russell tempat kelapan.
Dia pasti akan dapat merebut mata untuk Williams.
Okey, George. Kita pecut.
Kalau perlu korbankan saya untuk bantu Nicky, buat saja.
Saya akan masuk pit awal agar tak dipintas nanti.
Utamakan Nicky.
Alangkah hebatnya George Russell.
Dia hanya fikirkan yang terbaik untuk Williams.
- Saya rasa loya. Rasa nak muntah. - Saya pun sama!
Okey, Nicky. 43 pusingan lagi. Bagus setakat ini.
Mungkin ada kereta lebih cepat, tapi kedudukan kita kukuh.
- Teruskan begini saja. - Baik.
George, awak tempat kesepuluh.
Semua kereta depan awak sudah masuk pit.
Kalau tak pintas Schumacher,
awak ada 38 pusingan lagi untuk bertahan dengan Ricciardo.
Sudah berapa kali Williams berada dalam posisi ini?
Russell perlu naikkan kedudukan atau mereka takkan dapat kutip mata lagi.
- Ya. Saya boleh potong dia. - Baik.
Russell menghimpit Schumacher dari belah kanan di selekoh dua.
Russell berjaya memotong jauh.
Luar biasa sekali.
Kini dia naik ke tempat kesembilan.
- Bagus. - Ya! Saya gembira.
- Awak okey? - Bulu roma saya berdiri.
Nicky, kita masih di tempat kelapan. Kekalkan sehingga habis.
Mahu saya laju lagi?
Tekan lagi. Tekan sampai habis.
Ini saat genting bagi pasukan Williams.
Tinggal beberapa pusingan lagi untuk mata pertama mereka dalam dua tahun.
Verstappen belakang awak. Beza tiga saat.
Pergi laju lagi.
Verstappen 2.3 saat di belakang.
Laju lagi. Ini kritikal.
Ayuh!
Mesti boleh!
Beza 1.3 saat.
- Ini pusingan terakhir? - Pusingan terakhir.
Ada satu pusingan lagi.
Ayuh!
Tayar sudah mula haus.
Tolonglah…
Beza 1 saat. Pertahankan kedudukan.
Ayuh!
Tiada pintasan, keluar selekoh terakhir.
Latifi tempat kelapan dan George Russell di tempat kesembilan.
Nicky, tahniah!
Tahniah, Nicky. Syabas, tempat kelapan. Hebat!
Syabas, semua.
Kita berjaya!
Bagus. Syabas.
- Bagus, semua! - Tempat kesembilan.
Titik peluh selama dua tahun.
Ya, inilah ganjarannya.
Syabas, George!
Enam mata untuk pasukan Williams.
Mata yang amat mereka perlukan.
Kini mereka berada di tempat kelapan dalam carta
dan boleh memberi kelebihan kewangan menjelang akhir musim ini.
Tahun-tahun kebelakangan ini amat sukar untuk pasukan.
Jost masuk dan membawa nyawa baru
jadi sudah tentulah itu buat mereka
jadi lebih bersemangat dan berusaha lebih gigih.
Setelah beberapa kali mata terlepas dari genggaman,
dan kini kedua-dua jentera mencatat mata, ini amat istimewa.
Awak tengok?
Memang patut pun.
- Jantung saya… - Memang patut pun.
- Ya. - Tepat pada masanya.
Lebih hebat lagi, mereka berdua berjaya.
Sangat luar biasa.
Perasaan yang sukar digambarkan.
Hebat!
Semua orang menarik nafas lega.
Setelah pasukan percaya mereka mampu dapat mata, barulah mereka dapat mata.
Jika mereka tidak yakin, kami tentu takkan dapat mata itu.
Saya jamin.
Tiga tahun penuh getir,
penuh pancaroba.
Dugaan yang amat hebat.
Saya tak boleh tahan perasaan.
- Ya. - Dari muka boleh tahu.
Tentu awak rasa amat girang, ya?
Ya.
Wah, tempat kesembilan! Itu…
Kesembilan…
Perjalanan kami begitu sukar untuk ke tahap ini.
Ya.
- Itu sajalah. - Temu ramah terbaik!
Saya nampak pahit maung yang dialami pasukan
setelah lama berjauhan tapi tidak dapat apa-apa pun.
Berjauhan daripada kawan dan keluarga. Kerja keras, dedikasi.
Akhirnya, kami mencapai sesuatu yang istimewa pada hari itu.
Mari kumpul ramai-ramai.
Nanti hujan pula.
Williams mungkin takkan dapat capai lagi zaman kegemilangan dahulu.
Legasi Williams memang amat kuat
dan semangat itu masih membara sehingga ke hari ini.
Dalam bentuk Jost Capito.
Setiap mata dan setiap kemenangan
ibarat menyuntik semangat agar pasukan boleh mengulangi sejarah hebat mereka.
Mungkin sebenarnya Williams perlu lepaskan masa silam mereka
bagi menuju masa depan yang cerah.
Sedia, semua? Satu, dua, tiga!
Kalaulah ini musim pertama saya di Williams.
Sekarang baru saya rasa pasukan ini ada hala tuju yang berpotensi.
Bawah pimpinan Jost yang fokus sepenuhnya terhadap prestasi.
Sedangkan sebelum ini hanya sekadar mampu bernafas, walaupun untuk sebab lain.
Sayang sekali jika saya pergi tanpa menyumbang kepada kejayaan lagi.
Saya ada dua pilihan untuk tahun depan.
Walau macam mana sekalipun, nama Williams akan tetap kekal.
SIR FRANK WILLIAMS DALAM KENANGAN 1942 - 2021
SETERUSNYA
Pemandu muda perlu beraksi serta-merta.
Esteban Ocon tempat ke-14.
Tak guna.
Tekanannya hebat.
- Tak guna betul kereta ini! - Dia perlu tunjuk hasil.
Peluang boleh hilang sekelip mata.
Alamak! Maaf!
DALAM MUSIM INI
Awak okey?
Max rasa tak sihat.
Itu membimbangkan.
Satu perlumbaan untuk menentukan kejuaraan.
Inilah saat penentuan.
Terjemahan sari kata oleh Nursyazela